Quintus Naevius Sutorius Macro

Quintus Naevius Sutorius Macro (seu Quintus Naevius Cordus Sutorius Macro) (natus 21 a.C.n., mortuus 38 p.C.n.) fuit eques Romanus. Patria eius Alba Fucens erat. Tiberius imperator eum praefectum vigilum et anno 31 mense Octobri praefectum praetorium fecit, ut Lucio Aelio Seiano  Tiberio suspecto succederet. Itaque Macro in Seiano evertendo maximas partes egit : nam epistulam Tiberii eum accusantem Romam attulit et consulibus tradidit, praetorianos in castra remisit et in eorum locum vigiles circa Curiam collocavit ;  simul Seianum decepit dum tribuniciam potestatem ab imperatore ei conlatam adferre sese adfirmat ; ita Seianus securus damnationem suam praevenire nequivit. Mortuo quoque Seiano liberisque eius, in quaestionem   familiam eius et amicos ceterosque fautores detulit et multos homines perdiditDio Cassius 58.9-12..

Nonnulli historici tradidere Macronem senis et aegri Tiberii neci operam dedisseTacitus, Annales, VI 50,3;5; Cassius Dio, LVIII 28,3, successionem Caligulae ut properaret. Cuius favorem per stupra uxoris, Enniae Thrasyllae, quoque sibi parasse et SuetoniusCaligula 12. et Dio Cassius scribebantDio Cassius 58.28. Certe Tiberii testamentum in senatu legitDio Cassius 59.1, a Caligula inritum factum dementiae causa.  Nihilominus  mox ex officio expulsus est  anno 38  et praefectus Aegypti quidem factus, sed antequam in illam provinciam proficisceretur ad mortem "voluntariam" cum uxore coactus estDio Cassius 59.10. Suetonius, Calig. 26. Philo, Legatio ad Gaium VI-VIII et X-XI. ab ingrato imperatore qui ei et alia et ipsum lenocinium uxoris ei obiiciebat ! Ex testamento in Alba Fucenti amphitheatrum aedificari iussitIbi inscriptio dedicatoria duplex omnia eius nomina praebens inventa est. Textus (in capsam "EDCS-ID" imprime "EDCS-30301635"Der Neue Pauly, Stuttgardiae 1999, T. 8, c. 690. . Praefectus praetorio  Marcus Arrecinus Clemens ei successit.

 Notae 

 Plura legere si cupis 
Fernand De Visscher, « La carrière et le testament d'un préfet du prétoire de Tibère », Bull. Lettres, Académie royale de Belgique, 1957( XLIII/5) ː 168-179 

Categoria:Mortui 38
Categoria:Nati 21 a.C.n.
Categoria:Praefecti Aegypti
Categoria:Praefecti Praetorio
Categoria:Romani antiqui